b'\n_START_ARTICLE_\nCiao (maskota)\n_START_PARAGRAPH_\nCiao je bila uradna maskota Svetovnega prvenstva v nogometu 1990. Je enostavna figura nogometnega igralca z nogometno \xc5\xbeogo namesto glave, trup maskote je oble\xc4\x8den v barve italijanske zastave._NEWLINE_Ciao se od ostalih maskot Svetovnih prvenstev v nogometu razlikuje po tem, da ne predstavlja kake \xc5\xbeivali, sadja ali ljudi, pa\xc4\x8d pa predstavlja figuro iz pali\xc4\x8dic, sestavljenih skupaj, da tvorijo razli\xc4\x8dne oblike - v tem primeru nogometa\xc5\xa1a (seveda pa obstajajo razli\xc4\x8dne izvedbe maskote, vse se po malem razlikujejo)._NEWLINE_Maskota je ime dobila po priljubljenem italijanskem pozdravu "Ciao!". _NEWLINE_Organizatorji so z izbiro maskote \xc5\xbeeleli poudariti, da bo Svetovno prvenstvo v Italiji najbolj tehnolo\xc5\xa1ko razvito prvenstvo doslej.  Prav tako so maskoti \xc5\xbeeleli pripeti futuristi\xc4\x8dni pridih. _NEWLINE_Mnogi so bili z izbiro maskote nezadovoljni, ker so menili, da ne predstavlja ni\xc4\x8desar, \xc4\x8deprav bi morala maskota predstavljati kak dr\xc5\xbeavni simbol.'